izzako/sundanese-pixelgpt huggingface dataset:
Kampung Mahmud tapel watesna nyaéta: 1) Belah kalér Désa Rahayu jeung Désa Cigondéwa 2) Belah kidul Désa Pameuntasan jeung Désa Daraulin 3) Belah kulon Désa Nanjung 4) Belah wétan Désa Margahayu Ciri anu béda ti wewengkon lianna, Kampung Mahmud miboga daur hirup jeung sistem réligi anu has
Sanajan aya sistem anu geus kapangaruhan ti luar tapi éta hal masih dina ukuran anu leutik
Ku kituna, masarakat Kampung Mahmud masih kénéh nyekel sarta ngajaga budaya anu hirup di wewengkonna
Sajarah Kampung Mahmud
Numutkeun masarakatna, ieu kampung téh diwangun ku Sembah Éyang Abdul Manaf nu mangrupa turunan ti wali Cirebon, Syarif Hidayatullah
Ieu kampung diwangun abad ka 15 Maséhi
Dimimitian ku Éyang Abdul Manaf nu indit ka Mekah ninggalkeun lemburna tur dumuk di Mekah dina waktu nu kaitung lilana
Hiji mangsa Éyang Abdul Manaf ngarasa hayang balik deui ka lemburna, saméméh indit ninggalkeun Mekah, anjeunna ngadu’a di hiji tempat nu dingaranan Gubah Mahmud deukeut Masjidil Haram
Dina du’ana anjeunna meredih sangkan bisa balik deui ka lembur nu teu kacicingan ku penjajah
Sanggeus nepi di lemburna, anjeunna néangan tempat luyu jeung pituduh nu aya di Gubah Mahmud tug nepi ka manggih hiji tempat nyaéta di daérah walungan Citarum
Sanggeus manggih éta tempat, anjeunna ngawangun hiji kampung tina sakeupeul taneuh nu dibawa ti Gubah Mahmud sarta dibéré ngaran kampung Mahmud luyu jeung asal taneuh nu dipaké ngawangunna
Salian ti éta, harti Mahmud di dinya dipercaya miboga harti kampung nu dipuji tur loba hal nu dipantrangna
Sangkan ieu kampung teu kapanggih ku penjajah, anjeunna nempatkeun 40 jin pikeun ngajaga ieu kampung
Tempat munggaran nu dipaké neundeun éta taneuh dingaranan Masjid Paimbaran
Dina hal agama nyampak hiji konsép anu utama, nyaéta patali jeung konsép anu diyakinan (iman) sarta hal naon anu kudu dipilampah dumasar kana kayakinan (iman) dina éta agama téh
Masarakat Kampung Mahmud katangen leuwih nyoko kana hal anu diyakinan tibatan kana hal anu kudu dipilampahna
Konsép anu kuat ngabalukarkeun masarakat Kampung Mahmud taat dina hal agamana, contona katitén leuwih ngutamakeun kahayangna pikeun bisa ngalaksanakeun rukun Islam anu kalima, nyaéta ibadah haji
Tina éta hal, masarakat Kampung Mahmud loba anu nepi ka ngorbankeun hartana ngabélaan ngajual tanah jeung sawahna pikeun bisa ngalaksanakeun ibadah haji
Sabab di Kampung Mahmud aya oriéntasi pikeun jalma anu geus ngalaksanakeun ibadah haji, éta darajatna leuwih luhur sarta dipihormat ku saréréa
Pola kahirupan agama di masarakat Kampung Mahmud katangen ogé tina hal ngamulyakeun bulan-bulan Islam, misal bulan Mulud, bulan Romadhon, bulan Muharam, jeung Idul Fitri
Dina miéling poé-poé Islam, masarakat Kampung Mahmud sok ngayakeun hajat, mangrupa sangu jeung dengeunna, pikeun disanggakeun ka kolot, dulur-dulur, ogé tatangga
Angot dina Idul Fitri, jalma-jalma pada-pada mawa rantang anu eusina sangu jeung deungeunna nu kualitasna leuwih luhur tibatan kadaharan sapopoé, pikeun ditujukeun ka kolot sarta dulur nu séjénna
Dina hakékatna, sanajan masarakat Kampung Mahmud taat dina widang agama Islamna, tapi kapercayaan kana karuhunna masih kénéh napel dina kahirupanna
Konsep kaimanan ka Gusti Nu Maha Suci, guumulung jeung percaya ka para karuhun
Éta hal mangaruhan masarakat nu aya di saluareun Kampung Mahmud
Katangen loba nu daratang pikeun ziarah, malah aya nu nepi ka mondok sababaraha peuting pikeun kapentingan ngadu’a jeung ngucap sukur, sarta diwuwuhan ku ayana paménta atawa nyambat ka karuhun anu tujuanna pikeun kasalametan jeung katingtriman
Makam Karuhun di Kampung Mahmud
Makom Mahmud mangrupa tempat dimakamkeunana éyang-éyang (luluhur) kampung Mahmud
Loba jalma nu ngahajakeun jarah ka ieu makom lantaran dianggap karamat
Biasana nu jarah lolobana datang nalika bulan Mulud, utamana mah malem Jumaah kliwon
Maranéhna percaya yén para karuhun bakal datang sarta ngabulkeun sagala nu dipikahayang ku maranéhanana
Salian ti éta nu jarah percaya yén kampung Mahmud téh kampung ajaib lantaran tara kabanjiran sakitu dikurilingan ku walungan Citarum ogé
Titinggal mangrupa makam karomah di Kampung Mahmud aya di tilu lokasi, nyaéta: 1) Makam Éyang Abdul Manaf 2) Makam Sembah Eyang Dalem Abdullah Gedug 3) Makam Sembah Agung Zaenal
Sing saha waé anu baris ziarah ka éta makam, dirina kudu aya dina kaayaan nu beresih, éstuning kudu boga wudhu, sarta maké pakéan anu rapih jeung nutupan aurat
Anu baris ziarah bakal diaping ku kuncén pikeun mingpin du’a, anu satuluyna masrahkeun ka nu ziarah pikeun ngadu’a sewang-sewangan
Baheula éta makam téh kacida diajénanana, saupamana nu ziarah rék nincak ka makam karomah sapatu jeung sendalna geus dibuka lebah masjid anu kawilang rada jauh ti makamna, tapi kaayeunakeun mah sapatu jeung sendal téh dibuka nalika rék nincak ka wangunan makam karomah
Masarakat Kampung Mahmud saupama rék ziarah ka para karuhunna tara dilaksanakeun dina unggal poé jumaah, sabab poé jumaah mah poé pikeun ibadah
Unggal wangunan makam karomah miboga kuncén anu béda-béda
Di unggal wangunan geus disadiakeun pikeun wudhu, ngadu’a atawa tafakur nu ziarah
di antara tilu makam anu aya, makam Eyang Abdul Manaf paling gedé wangunanana dibanding nu séjén
Di éta makam aya tempat pikeun ngurilingan makam sarta aya wangunan mangrupa balé pikeun wiridan/ngadu’a
Refleksi Kahirupan Masarakat Kampung Mahmud
Ngeunaan tatacara dina kahirupan masarakat Kampung Mahmud, boh anu aya patalina jeung adat istiadat atawa jeung kayakinan kana agama, teu loba nu kapanggih dina hal anu béda jeung masarakat séjén
Salian teu loba kapangaruhan dunya luar, masarakat Kampung Mahmud ogé tuhu kana ajaran agama
Éta hal didadasaran ku sajarah anu kuat, sabab baheulana aya tokoh agama anu kakoncara
Malah nepi ayeuna makamna loba kadatangan jalma anu baris ziarah, boh masarakat sabudeur atawa masarakat luar
Sistem anu hirup di masarakat sabudeur nyaéta ajaran agama Islam
Norma-norma kaislaman anu diangkat sarta dijadikeun tetekon ku masarakat Kampung Mahmud, katitén tina kahirupan sapopoéna
Sistem kamasarakatan anu lumaku di masarakat, umumna miboga sasaruaan jeung masarakat lianna, tapi aya sawatara hal anu jadi pangbéda di hiji kampung adat
Sistem kamasarakatan anu nyampak di Kampung Mahmud miboga sawatara hal anu béda jeung masarakat dina umumna di Jawa Barat
Anu jadi ciri pangbéda di Kampung Mahmud mangrupa hiji hal anu istiméwa
Anapon kabiasaan anu hirup nu di masarakat Kampung Mahmud sarta can aya nu wani ngareumpak kana éta tetekon nyaéta teu meunang nyieun imah anu permanén (ditémbok), teu meunang maké kaca, teu meunang nabeuh goong, teu meunang ngingu soang, teu meunang nyieun sumur, jeung teu meunang ngingu
Sanajan aya sawatara hal anu euweuh patalina jeung ajaran Islam, tapi tetep masarakat Kampung Mahmud ngayakinan kana éta hal dumasar kana istiadat anu lumaku di masarakatna
Kabiasaan séjénna nyaéta pikeun jalma anu keur kakandungan jeung orok anu karék dilahirkeun, dina enas-enasna euweuh kabiasaan anu béda jeung masarakat dina umumna
Pamadegan masarakat di Kampung Mahmud pikeun hiji kabiasaan, miboga konsép yén salila éta kabiasaan teu pagedrug jeung ajaran anu diyakinanna éta kabiasaan téh lumrah dilakukeun
Pikeun nu kakandungan dina umur dua bulan atawa tilu bulan, éta téh can disebut kakandungan tapi masih kénéh nyiram
Saupama geus liwat ti tilu bulan karék disebut hamil
Biasana keur anu kakandungan aya adat kabiasaan anu lumaku saupama umur kakandungan geus nincak kana tujuh bulan
Kabiasaan anu lumaku pikeun nu tujuh bulanan disebut ogé upacara tingkeban
Upacara tingkeban biasana dilaksanakeun dina waktu anu geus ditangtukeun nyaéta dina tanggal anu aya angka 7, di antarana tanggal 7, 17, jeung 27
Lian ti éta biasana waktuna ogé isuk-isuk nyaéta jam 07.00
Tingkeban hartina nyaéta tutup, anu miboga ma’na yén ti dinya nepi ka 40 poé sanggeus ngalahirkeun kudu ditutup, teu meunang dibuka nepi ka waktuna datang
Jadi tingkeban téh minangka pangéling-éling pikeun salaki pamajikan yén dina waktu éta teu meunang campur gaul nepi ka 40 poé sanggeus ngalahirkeun
Upacara nyukuran orok dilaksanakeun saupama umur orok geus 40 poé
Éta hal disebutna marhabaan, tapi aya ogé anu nyebut asrakat
Sanggeus tamu karumpul, mitembeyan acara dibuka
Orok dipangku kalawan dibarengan jeung nu babawaan, di antarana jajambaran anu eusina cai, duit logam, gunting, jeung perhiasan emas
Anu munggaran ngagunting buuk orok téh anu dikolotkeun tina sémah anu ngahadiran
Sabada geus bérés nyukuran, dituluykeun ku acara parasmanan
Luyu jeung patokan anu jadi dadasar dina kahirupan masarakat Kampung Mahmud nyaéta Al-Qur’an jeung Sunah Rosul, cara méré ngaran ka budak anu karék lahir teu leupas tina hal kaislaman
Kabiasaan méré ngaran dumasar kana hukum palintangan teu pati dipercaya sabab lain kabiasaan anu lumrah, sok sanajan aya sawatara masarakat anu nyokot dadasar tina éta hal
Tapi lolobana, masarakat dina méré ngaran orok nu kakara lahir nyoko kana kaislaman, misal Amin, Zainal, jste
Tapi aya ogé ngaran-ngaran anu idéntik jeung kasundaan, saperti Dadang, Asép, tapi disatukangeunna ditambahan ngaran anu aya patalina jeung kasilaman
Dina hal panganténan di Kampung Mahmud mémang rada béda jeung daérah nu lianna
Sabab pipanganténeun téh asalna ti éta kampung, tapi ieu ogé lain mangrupa kabiasaan anu lumrah, ngan dina umumna saperti kitu
Dina nyorang panganténan saacanna aya waktu pikeun silih wanoh atawa téténjoan
Tapi éta hal tara lila, sabab pikeun nyingkahan hal-hal anu teu dipikahayang sarta ngajauhan hal anu pagedrug jeung ajaran Islam
Nalika lalaki jeung awéwé geus silih kenal sarta dina waktu anu cukup lila
Biasana ti kulawarga lalaki neundeun omong ka kulawarga awéwé
Sanggeus kitu kulawarga lalaki indit ngalamar awéwé nu dipimaksud pikeun mileuleuheung
Saupama ditarima biasana dituluykeun pikeun nangtukeun tanggal nikah anu geus disapukan ku dua kulawarga
Dina panganténan teu ngawajibkeun pikeun milih papacangan nu sarua asalna ti éta kampung, maksudna masarakat bisa néangan calon ti saluareun kampung adat
Dina milih calon papacangan aya ogé anu dipangnéangankeun ku kolotna, tapi éta hal lain mangrupa hiji kabiasaan anu kudu
Dina hakékatna, panganténan didasaran ku pada-pada bogoh lain sabab pilihan kolot
Anapon adat anu biasa dilakukeun dina panganténan nyaéta ngeuyeuk seureuh, meuleum harupat, nincak endog, sawér jarang dilakukeun ku masarakat Kampung Mahmud
Adat nu lianna nyaéta dina kapapaitan atawa dina nu maot
Upacara anu dilaksanakeun nalika salah saurang masarakat kapapaténan téh ku cara mulasara sacara Islam
Dina ieu upacara, aya tata cara anu dilakukeun pikeun mulasara layon, ngurebkeun, sarta sabada dikurebkeun
Dina tata cara mulasara layon nu mimiti nyaéta ngamandian layon ku salah saurang tokoh masarakat, satuluyna dikafanan, tuluy disolatkeun sarta dikurebkeun dumasar kana aturan Islam
Sabada dikurebkeun, peutingna biasa diayakeun tahlil nepi ka tujuh poéna
Dina tahlil biasana aya istilah husus nyaéta tileman atawa poé katiluna, tujuhna nyaéta poé katujuh, matang puluh nyaéta kaopat puluh, jeung natus atawa poé kasaratus
Sakumaha anu geus dijelaskeun saacanna, masarakat di Kampung Mahmud ngabogaan adat kabiasaan (adat istiadat) anu béda jeung wewengkon séjénna, hususna mah dina hal nyieun imah
Hal ieu dilantarankeun masarakat Kampung Mahmud miboga dadasar tradisi anu raket patalina jeung sikep atawa prilaku dina kahirupan sapopoé, ku kituna dina sagala aspék kahirupan dikaitkeun kana adat istiadat jeung kaperacayaan (sistem religi) anu dianut jeung dipercaya ku masarakatna
Bentuk imah masarakat Kampung Mahmud ngabogaan ciri has anu béda ti wewengkon séjén
Aya ogé anu ngabédakeun téh bisa ditilik tina bahan anu dipaké nyieun imah jeung cara dina nyieun imah
Cara anu jiga kitu di mumulé pisan ku masarakat Kampung Mahmud, lantaran lamun nepi ka ngarumpak adat dina ngadegkeun imah, boh dina tata cara nyieun imah boh dina ngagunakeun bahan pikeun imah bisa jadi mamala pikeun anu nyieun imah atawa kulawarga anu nyieun imah
Salasahiji conto lamun ngarumpak éta hal bakal ngabalukarkeun masalah dikulawarga atawa bakal aya musibah anu ngarandapan éta kulawarga
Tapi lamun ku urang ditalungtik tina struktur taneuh anu aya di Kampung Mahmud, mangrupa hiji daérah anu asalna tina ranca walungan citarum
Ku kituna, masarakat Kampung Mahmud boga kapercayaan teu meunang nyieun imah anu pageuh, ku sabab kondisi taneuh di daérah éta téh bisa ngabalukarkeun hiji musibah
Saacanna masarakat di dinya geus ngahubungkeun jeung mitos anu geus sumebar di daérahna, sakabéh imah anu aya di lingkungan masarakat Kampung Mahmud mangrupa imah panggung
Ieu hal, dijalankeun ku masarakat Kampung Mahmud ti mimiti nu ngadegkeun Kampung Mahmud, nyaéta Embah Dalem Haji Abdul Manaf
Tapi lima taun katukang sesepuh Kampung Mahmud, Bapak H. Amin rék nyieun wangunan masjid tina témbok (permanén), ngayakeun listrik ka daérahna, mawa alat éléktronik saperti radio, jeung TV, salian ti éta rék nyieun sumur ogé jang kahirupan sapopoé
Tawasul jang karuhun mangrupa hal anu biasa dilakukeun ku masarakat Kampung Mahmud
Ieu tawasul ogé bisa dilaksanakeun nalika nyieun imah
Tujuan tawasul téh keur mundut izin jeung berkah ka karuhun anu geus ngabangun di wewengkon Kampung Mahmud sangkan dibéré kasalametan dina ngalakonan pagawéanana, ku kituna boh nu digawé boh kulawarga anu bakal nyicingan imah bakal dibéré berkah jeung kasalametan
Biasana tawasulan dilaksanakeun di tanah anu rék dibangun imah nalika mimiti mondasi
Tawasulan dilakukeun ku kulawarga anu rék ngabangun imah
Keluaraga anu rék ngabangun imah ngondang tatangga disabudeureunana jeung anu digarawé pikeun ngadu’a jeung munut kasalametan
Tawasulan dipimpin ku sesepuh kampung, bérés ngadu’a, acara dipungkas ku motong tumpeng babarengan anu disadiakeun ku tuan rumah
Upacara ritual nalika keur lumangsungna nyieun imah biasana dina waktu nyieun suhunan imah
Biasana diayakeun jiga upacara leutik, biasana nyadiakeun tumpeng atawa meuncit hayam
Terus ditambahan ogé bandéra beureum bodas anu engkena dipasang di tengah-tengah suhunan imah
Maksudna keur ngamerdékakeun imah téa
Carana, nalika suhunan bakal dipasang karék ngayakeun tawasulan ku cara meuncit hayam terus getih hayamna di usapkeun ka sakabéh tiang suhunan
Maranéhna boga kapercayaan ku cara kitu si imah bakal kuat jeung meuncit hayam dianggap sabagé hal jang ngajauhkeun musibah
Sanggeus bérés ngabangun imah, diayakeun upacara deui anu disebut salametan, acara ieu diayakeun ku sabab imah anu dibangun geus bérés jeung salamet tina hal anu teu dipikahayang
Dina upacara salametan biasana sok disadiakeun sangu tumpeng jeung kadaharan anu séjénna
Jalan jeung tata cara upacara salametan sarua jeung tawasulan saacan ngadegkeun imah
Dina upacara ieu téh dipingpin ku sesepuh atawa kuncén Kampung Mahmud
Pakasaban masarakat Kampung Mahmud téh nyaéta tani, dagang, guru ngaji di Pasantrén, jeung mébel (nyieun korsi)
Anu mahabu ayeuna nyaéta kana dagang jeung nyieun korsi
Dagang ku sabab loba sémah anu datang unggal poé keur ziarah ka makom anu aya di dinya
Ari mébel atawa nyieun korsi mah ti baheula gé geus dilaksanakeun, malah lolobana bisa dijual ka luar Bandung jeung luar nagri
Tani ayeuna geus teu loba deui ku sabab dijualan sawahna, kabita ku pangbibita duit
Aya anu dijual keur dijarieun pabrik jeung lolobana sawah jeung taneuh keur tani téh dijual keur pangwangunan tol Pasirkoja
Ieu hal geus jadi bukti yén masarakat Kampung Mahmud geus keuna ku pangbibita harta, najan aya kénéh anu tani tapi teu saloba jaman baheula saacan aya pangwangunan pabrik jeung nu séjénna
Dina ngabangun imah masarakat kudu nataharkeun heula bahan wangunan saperti kai, awi, jeung bilik
Barang-barang anu dipilih contona waé kai kudu dipilih sangkan meunang anu kuat, salian ti éta aya ogé kapercayaan yén kai bakal ngaluarkeun kakuatan magis
Nalika dipaluruh imah anu aya di Kampung Mahmud wangun imahna manjang atawa suhunanana panjang, ieu hal disababkeun ku hiji kulawarga anu anggota loba
Lamun ditilik tina legana, imah anu aya diKampung Mahmud rata-rata gararédé ti mimiti anu leutik ukuran 4X8 m nepi ka ukuran 10X20 m katambah boga buruan anu lega
Kabiasaan nyieun imah nu lega jeung gedé geus mangrupa tradisi masarakat Kampung Mahmud
Imah nu gedé jeung lega bisa méré kalaluasaan pikeun nu nyicinganana
"Sirkulasi" hawa ogé alus jeung jandéla-jandéla dipasang maké ukuran nu "proporsional"
Disagédéngeun ti éta, imah ogé kasorot pisan ku panonpoé ku sabab tempat jandéla nu ngajajar manjang méré rohangan cahaya leuwih loba asupna
Tapi, buruan ukur di pager ku paseuk-paseuk tina awi, wates buruan nu hiji jeung nu séjéna padeukeut
Panyawéran ogé bisa dijadikeun salaku wates buruan imah nu hiji jeung nu séjéna
Wates imah nu kitu, aya dina kelompok imah nu deukeut jeung kolot, sedengkeun pikeun imah-imah nu aya di luar éta kelompok diwatesanan ku kebon
wangunan di Kampung Mahmud miboga ciri has anu béda jeung imah-imah séjén nyaéta dénah wangunan imah anu bentukna L. Bentuk hateupna suhunan jolopong (suhunan lempeng atawa hateup pelana) nyaéta bentuk hateupna aya dua widang
Dua widang hateup ieu dipisahkeun ku leunjeuran kai lebah tengah wangunan imah
Bentuk hateup suhunan jolopong ieu kaayeunakeun di Kampung Mahmud loba anu geus diganti ku bentuk hateup juré atawa limasan (suhunan pondok) boh keur imah ku arsitektur tradisional atawa wangunan anu permanén
Ieu wangunan ditilik tina panto hareup imahna, kasohor ku istilah imah buka pongpok nyaéta imah anu ngabogaan panto arah asupna sajajar jeung salah sahiji tungtung watang suhunan
Mun dititénan ti bagian hareup imaha, anu kaciri téh nyaéta widang hateup segitigana
Salian ti imah keur dicicingan ogé aya wangunan masjid anu diwangun ku konstruksi imah panggung jeung balé wangunan anyar anu diwangun kira-kira bulan Agustus 2001, tapi boh konstruksi atawa bentukna nuturkeun imah anu aya di Kampung Mahmud nyaéta imah panggung jeung dénah anu bentukna L. Bahan wangunana lolobana tina awi anu mangrupa bahan konstruksi imah tradisional, hususna di Kampung Mahmud
Ku ayana kamekaran jaman, kai ogé bisa dijadikeun bahan pikeun nyieun wangunan, nepi ka dina pangaweruh tradisional, rupa-rupa kai bisa dianggap ngabogaan kakuatan goib
Bahan-bahan kai kudu diperhatikeun dina nyieun imah
Dina nataharkeun bahan-bahan sok maké hal-hal nu sipatna magis, nyaéta ngalakukeun tawasulan heula
Nalika nyieun imah, masarakat Kampung Mahmud nyayagakeun bahan wangunan nu geus pantes, boh dina segi kakuatan boh dina jenis bahanna, tuluy ditawasulan
Ku ayana tawasulan dipiharep bisa ngadatangkeun kakuatan magis jeung kakuatan séjéna ti alam goib
Ku sabab, awi dijieun bahan nyieun imah saméméh kai nu sipatna "lentur" jeung kuat
Awi anu pangalusna digunakeun pikeun bagian kontruksi nu sékunder, saperti bahan usuk, réng atawa bagian awi irateun bahan anyaman
Sacara rinci mah bahan wangunan anu aya di Kampung Mahmud nyaéta: 1) Hateup Bagian wangunan imah anu guna pikeun nutupan imah bagian luhur jeung hateup téh ditutupna kudu ngagunakeun kenténg taneuh
2) Plafon/lalangit Plafon/lalangitna dijieun tina anyaman awi (bilik) 3) Tihang Dijieunna tina kai, keur pondasi tihang digunakeun batu tatapakan anu jangkungna kira-kira 50 cm
4) Bilik Bilikna dijieun tina anyaman awi (bilik), salian ti dingding bilik digunakeun ogé dingding papan
5) Jandéla Panutup jandéla dijieunna tina kai
Kasenian di Kampung Mahmud
Patali jeung kahirupan Kampung Adat Mahmud anu raket pisan jeung religiutas, produk kasenianana ogé tinangtu moal jauh tina éta kabiasaan
Kasenian anu mekar di ieu kampung téh nyaéta terbang
Ieu kasenian biasana dipagelarkeun dina raraga miéling poé-poé kaislaman jeung poé anu dianggap penting dumasar kaparcayaan masarakatna
Terbang miboga udagan pikeun nepikeun dakwah jeung ajén-ajén para "Waliyullah" (wali Alloh)
Wangun kasenianana mangrupa adumanis antara musik jeung syair anu eusina qasidahan atawa pupujian
Alat musik anu dipaké dina terbang nyaéta dogdog, kecrék, kalayan dominasi tagoni tina sababaraha ukuran
Tinangtu tina unggal ukuran ngahasilkeun galidengna sora anu has
Pamaén terbang ngahiji dina beungkeutan grup seni anu kabéhdieunakeun bisa minton dina kariaan masarakat, saperti khitanan jeung nikahan
Najan eusina dakwah, nuturkeun kamekaran jaman terbang bisa dipintonkeun minangka hiburan anu Islami
Pantrangan-pantrangan nu Aya di Kampung Mahmud
Loba pantrangan nu lumaku di ieu kampung saperti ulah aya gedong atawa imah nu diwangun tina témbok, teu meunang aya kaca, bedug, sumur, kenténg jeung goong gedé
Salian ti éta, di ieu kampung ogé pantrang pisan ngukut soang jeung embé
Kiwari, éta aturan téh loba dirempak ku masarakat anu lain asli turunan Mahmud (pendatang), nepi ka loba mamala anu karandapan ku nu wani ngarempak éta aturan, ti mimiti gering parna nepi ka maotna, ekonomina euweuh kamajuan turta aya nu nepi ka pirak jeung salaki atawa pamajikanana
Ti mimiti taun 1985-an, walungan Citarum geus mimiti kakeunaan ku kokotor ti pabrik, nepi ka cai walungan téh kotor tur teu bisa dipaké pikeun kahirupan sapopoé, balukarna mah sumur nu tadina dipantrang aya bisa dijieun di éta kampung
Pikeun nyieun éta sumur, teu sagawayah kitu waé, tapi kudu meunang heula widi ti para éyang
ku lantaran kitu saméméh nyieun éta sumur, para kuncén (sesepuh) di éta kampung ngalaksanakeun heula tawasul
Lembur Sabudeureun Kampung Mahmud
Loba lembur nu aya di sabudeureun kampung Mahmud ieu, misalna aya nu disebut Balandongan nu mangrupa buruan atawa panyawéran Mahmud, wates ti Balandongan ka Kampung Mahmud nyaéta Tugu Mahmud
Aya ogé pameuntasan, lembur nu kaliliwatan nalika meuntas walungan Citarum
Salian ti éta, di beulah kuloneun kampung Mahmud, aya nu disebut Cigondéwa
Asal muasal disebut Cigondéwa alatan baheula aya buta anu ngamuk tur teu teurak ku naon waé, nepi ka aya hiji gondéwa sakti anu bisa ngéléhkeun éta buta
Tapi aya salah sahiji jamparing nu keuna kana taneuh nepi ka bijil cai tina éta taneuh
ti saprak harita éta lembur dingaranan Cigondéwa
Sakumaha anu geus dijelaskeun saacanna, masarakat di kampung Mahmud ngabogaan adat kabiasaan (adat istiadat) anu béda jeung wewengkon séjénna, hususna mah dina hal nyieun imah
Hal ieu dilantarankeun masarakat kampung Mahmud miboga dadasar tradisi anu raket patalina jeung sikep atawa prilaku dina kahirupan sapopoé, ku kituna dina sagala aspék kahirupan dikaitkeun kana adat istiadat jeung kaperacayaan (sistem religi) anu dianut jeung dipercaya ku masarakatna
Bentuk imah masarakat kampung Mahmud ngabogaan ciri has anu béda ti wewengkon séjén
Cara anu jiga kitu di mumulé pisan ku masarakat kampung Mahmud, lantaran lamun nepi ka ngarumpak adat dina ngadegkeun imah, boh dina tata cara nyieun imah boh dina ngagunakeun bahan pikeun imah bisa jadi mamala pikeun anu nyieun imah atawa keluarga anu nyieun imah
Salasahiji conto lamun ngarumpak hal éta bakal aya masalah dikuluwarga atawa bakal aya musibah anu ngarandapan éta keluarga
Tapi lamun ku urang ditalungtik tina struktur taneuh anu aya di kampung Mahmud, mangrupa hiji daérah anu asalna tina ranca ti walungan citarum anu ngurililingan éta wewengkon
Ku kituna masarakat kampung Mahmud boga kapercayaan teu meunang nyieun imah anu pageuh, ku sabab kondisi taneuh di daérah éta téh bisa ngabalukarkeun hiji musibah
Saacanna masarakat di dinya geus ngahubungkeun jeung mitos anu geus sumebar di daérah maranéhna, sakabéh imah anu aya di lingkungan masarakat kampung Mahmud mangrupa imah panggung
Hal ieu dijalankeun ku masarakat kampung Mahmud ti mimiti nu ngadegkeun kampung Mahmud, nyaéta Embah Dalem Haji Abdul Manaf
Tapi lima taun katukang sesepuh kampung Mahmud, Bapak H. Amin rék nyieun wangunan masjid tina témbok (permanen), ngasupkeun listrik ka daérahna, ngasupkeun alat éléktronik saperti radio, jeung TV, salian ti éta ek nyieun sumur ogé jang kahirupan sapopoé
Barang-barang anu dipilih contona waé kai kudu dipilih sangkan meunang anu kuat, salian ti éta téh aya ogé kapercayaan yén kai bakal ngaluarkeun kakuatan magis
Nalika dipaluruh imah anu aya di kampung Mahmud bentuk imahna manjang atawa suhunanana panjang, hal ieu disababkeun jang hiji kaluarga anu anggota loba
Lamun ditilik tina legana, imah anu aya dikampung Mahmud rata-rata gararédé ti mimiti anu leutik ukuran 4X8 m nepi ka ukuran 10X20 m katambah boga buruan anu lega
Tawasul jang karuhun mangrupa hal anu geus biasa dilakukeun ku masarakat kampung Mahmud
Tawasul ieu ogé bisa dilaksanakeun nalika nyieun imah
Tujuan tawasul ieu munut izin jeung berkah ka karuhun anu geus ngabangun di wewengkon kampung Mahmud sangkan dibéré kasalametan dina ngalakonan pagawéanana, ku kituna boh nu digawé boh keluarga anu bakal nyicingan imah bakal dibéré berkah jeung kasalamtéhn
Tawasulan dilakukeun ku keluaraga anu rék ngabangun imah
Keluaraga anu rék ngabangun imah ngondang tatangga disabudeureunana jeung anu digarawé pikeun ngado’a jeung munut kasalametan
Tawasulan dipimpin ku sesepuh kampung, bérés ngado’a, acara dipungkas ku motong tumpeng babarengan anu disadiakeun ku tuan rumah
Maksudna nyaéta jang ngamerdekakeun imah téa
Carana nyaéta nalika suhunan bakal dipasang karék ngayakeun tawasulan ku cara meuncit hayam terus getih hayamna di usapkeun ka sakabéh tiang suhunan
Dina upacara ieu téh dipingpin ku sesepuh atawa kuncén kampung Mahmud
Robahna cara hirup masarakat Sacara umum pantrangan dikelompokeun kana lingkup adat istiadat, ngan salian ngabogaan sipat-sipat anu leuwih husus jeung leuwih cocog lamun diasupkeun kana sistem kapercayaan
Tabu anu artina hiji usaha pikeun ngajauhan hiji hal anu rék dipilampah, sabab lamun nepi ka dipilampah bakal ngabalukarkeun hal anu kurang alus
Pantrangan mangrupa hukum sosial anu dipaksakeun sacara sakral, sarta ngabogaan sangsi dina kahirupan masarakat pikeun saha waé anu ngarumpakna
Sangkan pantrangan angger dipaké, ku kituna kudu aya anu di pikahormat jeung dihargaan ku sakabéh masarakat salaku anu nyepeng otoritas
Dikampung Mahmud anu nyekel otoritas téh sesepuh kampung atawa kuncén
Ku kituna pantrangan mangrupa salasahiji sistem religi anu asalana tina sistem kapercayaan masarakat
Dina pasualan anu mangrupa pantrangan, kampung Mahmud ngabogaan hiji hal anu istiméwa jeung béda ti daérah sejen
Nurutkeun informan, hal ieu teu dikaitkeun jeung ajaran agama, tapi dikaitkeun jeung ucapan anu pernah diucapkeun ku luluhurna baheula, nyaéta Eyang Abdul Manaf
Tina omonganana aya anu asup akal aya ogé anu teu asup akal
Aya ogé sababaraha pantrangan anu husus jang kampung Mahmud dianatarana waé ny éta teu meunang nyieun imah tina témbok, teu meunang nyieun imah maké kaca, teu meunang nabeuh goong, teu meunang ngukut soang, jeung teu meunang nyieun sumur
Pantrangan kahiji,kadua,jeung kalima teu ngabogaan kasang tukang
Aya ogé pantrangan anu katilu jeung kaopat ngabogaan kasang tukang yén baheula dikampung Mahmud jadi panyumputan Walanda, ku kituna tempat ieu kudu jauh tinu ramé
Lamun nabeuh goong jeung ngukut soang bisa ngaganggu
Ku ayana larangan kitu, kampung Mahmud can pernah kadatangan ku nu ngajajah
Nepi ka ayeuna amanat anu mangrupa pantrangan ti leluhur dicepeng pisan ku masarakatna
Maranéhna teu wani ngarumpak kabéh aturan jeung pantrangan
Kabuktian tina imah-imahna euweuh anu ditémbok jeung maké kaca, teu ngukut soang, jeung teu pernah nabeuh goong gedé, boh anu mangrupa kasenian degung atawa wayang golék boh anu heunteu ngandung unsure kasenian
Cenah lamun nepi aya anu ngarumpak bakal aya musibah anu ngarandapan masarakat kampung Mahmud
Komo deui saacan taun 1960an barang éléktronik jiga radio jeung tv teu pernah asup
Pernah kajadian nalika ngahurungkeun radio, éta radio téh kalah jadi ancur
Dina taun 1987, Haji Amin (Alm), nyobaan nyieun masjid tina témbok jeung maké kaca
Saacanna manéhna puasa heula jeung ngadoa salila 40 poé, munut izin ka karuhun
Ku kituna ngabangun masjid lancar jeung keluarga nagé teu ngalaman musibah nanaon
Tapi jang imah pribadi manéhna teu wani ngarumpak amanat karuhun
Hiji hal anu nyieun anéh masarakat séjén, pamaréntah, jeung ilmuwan nyaéta nalika walungan Citarum banjir gedé anu ngeueum sababaraha wewemgkon wilayah, kampung Mahmud mah teu keuna ku banjir
Padahal lamun ditilik tina posisi daérah jeung luhurna dataran, kampung Mahmud geus pasti kakeueum banjir
"Pikeun fisikawan Heinrich Rudolf Hertz, tempo Heinrich Rudolf Hertz" Hertz (simbol: Hz) nyaéta unit SI pikeun frékuensi
Kecap Hertz dipilih pikeun ngaprésiasi jasa Heinrich Rudolf Hertz kana kontribusina dina widang elektromagnetisme
Hertz nyebutkeun jumlah gelombang dina hiji detik (1 Hertz = 1 gelombang per detik)
Unit ieu tiasa dipaké pikeun ngukur gelombang nanaon wéh nu périodik
Kalipetan unit Hertz ngagunakeun sistem métrik nyaéta kalipetan rébuan ka luhur mangrupa kilo, méga, giga
Lamun kalipétan ka handap ngagunakeun satuan ukuran kawas désihertz, séntihertz, jeung saterusna
Hitam Ke Putih mangrupa album kaopat ti panembang Indonésia, Oppie Andaresta nu drilis dina taun 2001
Pakasaban atawa patukangan nyaéta pagawéan anu dilakonan ku manusa pikeun nyumponan pangabutuh kahirupan sapopoé
Pakasaban Urang Sunda
Mayoritas pakasaban masarakat Sunda nyaéta minangka patani, nambang keusik, sarta ngahuma
Nepi ka abad ka-19, loba masarakat Sunda anu ngahuma ku cara pundah-pindah
Di kota mah, loba urang Sunda anu gawéna jadi buruh pabrik, pagawé nagari, sarta jadi pembantu
Anu sok dagang kuriling loba ogé dilakonan ku masarakat Sunda, utamana asal Tasikmalaya sarta Garut
Maranéhanana loba ngajual rupa-rupa parabot rumah tangga
Pakasaban anu pokok di masarakat Sunda téh aya 3, nyaéta : Salian tani, aya ogé anu pakasabanana jadi tukang dagang, pengrajin, jeung peternak
Masagus Abdullah Mahmud atanapi leuwih katelah kalawan A.T. Mahmud (Kampung 5 Ulu Kedukan Anyar, Palémbang, Sumatra Kidul 3 Fébruari 1930 Jakarta 6 Juli 2010) nyaéta hiji panyieun lagu asal Palembang, Sumatera Selatan, Indonésia
Anjeunna katelah dina masarakat kalwan lagu barudak jieunanna
Huni nyaéta ngaran tangkal jeung bubuahan, buahna raranggeuyan, gedéna 1 cm, wangunna aya nu buleud aya nu lonjong, warnana hejo saupama asak robah jadi warna ungu semu hideung
Daunna kaasup daun tunggal, bentukna lonjong, panjangna 9–25 cm, sisina rata, tungtung daunna seukeut
Warnadaun ngorana hejo ngora, sanggeus kolot robah jadi hejo kolot
Huni sumebar di Asia Tenggara jeung Ustrali, di Jawa tumuwuh liar di leuwung atawa dipelak di buruan imah
Huni ngandung gizi jeung fitonutrien anu luhung
Buah huni ngandung vitamin C, provitamin A, vitamin B1, vitamin B2, vitamin E, mineral, zat beusi, fosfor, photasium/kalium, jeung serat
Kulit watang anu rasana kesed ngandung racun alkaloida
Buah huni alus pikeun ngajaga kasehatan panon sabab ngandung vitamin A anu luhung, bisa ngalancarkeun saluran pencernaan tur nyingkahan konstipasi, mangrupa antioksidaan, mangpaat pikeun nyageurkeun deg-degan jantung, anemia, darah tinggi
Rasa buahna anu haseum mangpaat pikeun ngaluduhkeun kesang, ngaleungitkeun racun, ngaleungitkeun haus, sarta ningkatkeun "sirkulasi" getih
Buah anu asak miboga hasiat pikeun nambahan cai susu indung
Daunna bisa dipaké pikeun nutupan raheut
Olahan tina huni
Buah huni biasana dijieun rujak, dijieun sirop , atawa selé
Daunna anu ngora rasana semu haseum bisa dipaké lalab atawa disayur
Pasantrén Kérésék nyaéta salah sahiji pasantrén anu kasohor jeung pangkolotna
Perenahna nyaéta Jl
Arief Rahman Hakim 75 Cibatu Garut
Pasantrén Kérésék kajojo ka mana-mana lain ngan saukur di kota Garut, buktina loba santri anu di luar Jawa saperti Sumatra jeung Lombok, anu ngahaja néang élmu agama di Pasantrén Kérésék
Pasantrén kérésék kasohor alatan carita jin
Nalika taun 60-an, carita ngeunaan jin téh jadi carita bersambung di majalah Sunda Manglé, éta carita lain ngan saukur carita tapi nepi ka ayeuna éta jin kérésék masih kénéh aya
Pasatrén kérésék leuwih neuleuman kana élmu nahu sorof jeung bilagoh (sastra Arab), ku sabab kadua élmu éta jadi ciri has pasantrén anu umurna geus saabad leuwih
Pasantrén kérésék didirikeun taun 1887 ku K.H
anjeunna téh katurunan Mbah Ma’lum ti pasantrén Pasir Kondang
Sedengkeun ngaran kérésék asalna tina ngaran kampung tempat pasantrén
Sanggeus didirikan, jeung dikelola ieu pasantrén téh diserahkeun ka putrana nyaéta K.H
Ahmad Nahrowi dipikawanoh ku sebutan Mama Bintang, ku sabab pernah dibéré bintang tanda jasa ti pamaréntah kolonial Walanda
Pamaréntah kolonial nganggap yén Pasantrén kérésék geus loba jasa dina majukeun atikan masarakat pribumi jeung henteu ngalakukeun pembangkangan ka pamaréntah
Sanggeus Mama Bintang tilar dunya, pasantrén diserahkeun ku putrana nyaéta K.H
Nalika pasantrén dipingpin ku anjeunna, aya kajadian anu ahéng jeung matak ramé sakabéh masarakat désa kérésék
Usrol Karim tilar dunya, pengelolaan pasantrén dituluykeun ku putrana nyaéta K.H
Hasan Basri anu nénéhna Buya, salain neuleuman élmu agama ogé anjeunna téh penulis
Karyana nyaéta carpon nu judulna jin kérésék, saencan caritana dimedalkeun dina Manglé
Anu matak ngirut yén Buya nulis éta carita téh nalika aktip di HMI (Himpunan Mahasiswa Islam) basa kuliah di IAIN Sunan Gunung Jati Bandung
Tadina mah anjeunna nulis téh aya niat pamaksudan ngalawan paham PKI (partéy Komunis Indonésia) jeung CGMI (Comite Gerakan Mahasiswa Indonésia) anu ngarafiliasi ka PKI, ku sabab mranéhna teu percaya kana hal-hal gaib, nya anjeunna nulis éta carita dumasar kana naon anu ka alamna, kabuktian yén tulisana dipikaresep ku masarakat
Uni Malaya nyaéta féderasi nagara-nagara Malaya jeung "Straits Settlements" teu kaasup Singapura
Féderasi ieu mangrupa panerus Malaya Britania jeung boga tujuan ngahijikeun Samenanjung Malaya dina hiji pamaréntahan pikeun ngagampangkeun administrasi
Téspong atawa dina basa latinna "Oenanthe javanica" nyaéta ngaran tuwuhan anu daunna kawas salédri
Téspong loba tumuwuh di dataran luhur nepi ka daratan handap, asal taneuhna "gembur", baseuh jeung miboga "drainase" anu hadé
Lamun ditingali saliwat, téspong anu jangkungna 50cm téh ampir sarua jeung salédri
Kaambeuna seungit jeung daunna rérégéan tapi karasa leuwih "kaku" jeung leuwih kandel lamun dibandingkeun jeung salédri mah
Daun téspong anu ngorana ngeunah lamun diasakan jadi tumis atawa dilalab atah ngalengkepan beuleum lauk, hayam goréng jeung sambel.Dina téspong aya aroma spesifik anu karasana sumiriwing, komo lamun dicoélkeun kana sambel tarasi anu aya di restoran Sunda
Dina téspong aya minyak atsiri anu kaluar tina daunna nu matak ngabalukarkeun téspong miboga antioksidan anu kuat
Ku sabab kitu urang Sunda utamana wanojana miboga kulit anu "mulus" jeung bérésih anu nambahan kageulisanana lantaran loba ngadahar lalab-lalaban anu salah sahijina téspong
Téspong mangsa bihari osok mindeng kapanggih di tempat ondangan jeung osok aya di "rumah makan" Sunda salaku lalab anu loba dipikaresep.Téspong boga mangpaat pikeun nahan lapar
Wuluku anu wangunna jiga palu gedé anu dijieun tina kai
Anu miboga fungsi pikeun ngabajo sérang, biasana maké kebo pikeun narikna
Wuluku pakakas paranti muyarkeun taneuh sawah diwangun tina kai kalayan di hareupna maké ruruhit sina rada méncos, dijieun tina beusi kira-kira sagedé dampal leungeun, gunana sangkan taneuh ngaboréngkal kaluar atawa kagigir, sarta ka tukangna maké bubuntut minangka panyepenganana, biasana ditarik ku munding atawa sapi boh sarakit boh hiji
Aya dua jenis wuluku, masing-masing miboga fungsi anu béda jeung dua-duana dipaké pikeun prosés ngolah taneuh
Waluku kahiji dingaranan singkal, pakakas ieu dipaké pikeun ngabolak-balik taneuh
Wuluku nu kadua dingaranan garu, wangunna singkal tuluy beulah handapna dijieun tina beusi anu lancip jeung bengkok nepi ka taneuh nu disodok ku bagéan hareup nu lancip, sacara langsung ngabalik ka bagéan beusi anu bengkok
Bagéan luhur singkal mangrupa kai pikeun panyepenganana nu ngabajo jeung pikeun nalikeun kana beuheung munding
Dina mimiti mangsa tatanén mimitian ngembang, manusa ngan ngagunakeun sekop nyaéta gampang pikeun nu nyicingan di wewengkon anu pohara subur kawas di walungan Nil, di mana caah taunan sok ngabenerkeun taneuh di wewengkon kasebut
Tapi, pikeun sacara tuluy-tinuluy melak di wewengkon anu kurang subur, taneuh kudu diolah leuwih tiheula sangkan sanggeusna bisa nyieun jalan pikeun ngawur binih
Tujuan utama ti ngabajo nyaéta pikeun mawa taneuh bagian dina anu subur ka luhur
Wuluku biasana dikenyang ku sabuntut sapi
Cacak kitu, di sawatara wewengkon, bajak dikenyang ku kuda
Sedengkeun, di nagara-nagara maju, dipaké tanaga saab
Saprak dua dékadeu pamungkas, pamakéan bajak di sawatara wewengkon geus loba ngurangan alatan bisa ngabalukarkeun karuksakan dina taneuh sarta erosi
Sapéda Motor nyaéta kandaraan anu bentukna jiga sapédah tapi leuwih gedé jeung ngagunakeun béngsin minangka bahan bakarna
Jenis motor dumasar kana golonganna di antarana ;
Lidah buaya atawa "Aloe vera" nyaéta salah sahiji tutuwuhan obat anu boga khasiat pikeun ngubaran rupa-rupa panyakit.Tutuwuhan ieu geus dipaké ku bangsa Samaria ti taun 1875 SM
Urang-aring;Eclipta alba nyaéta ngaran tutuwuhan anu watangna ngarancabang, tumuwuhna biasana di sisi jalan, di lapang, atawa di sisi solokan
Ieu tutuwuhan jangkungna ngan ukur nepi ka 80 cm, tumuwuhna ajeg ka luhur atawa aya ogé anu doyong
Warna watangna héjo semu coklat, aya buluan warna bodas
Wangun daunna lansét, warnana héjo, tungtungna seukeut, sisina régé-régéan lemes ampir rata, daunna kasar aya buluan warna bodas
Kembangna majemuk warna bodas tur laleutik
Buahna panjang, dempak, heuras, tur buluan
Urang aring ngandung "ecliptine", "alfaTerthienylmethanol", 2-(Buta-1,3-diynyl)-5-(but-3-en-1-ynyl) "thiophene", 2-(Buta-1,3-diynyl)-5-(4-chloro-3-hydroxybut-1-ynyl) "thiophene", 5-(3-Buten-1-ynyl)-2,2'-bithienyl-5'-methyl "acetate", "wedelolactone"
Salian ti dimangpaatkeun pikeun nyuburkeun rambut, urang-aring mangpaat pikeun ubar pendarahan, nurunkeun panas, anti racun, ubar jang utah getih, mimiseun, kiih getih, ngising getih, hepatitis, diare, kurang gizi, keputihan, jeung huisan
Caah Afrika bagian kidul 2010—2011 nyaéta saruntuyan bencana caah di tujuh nagara di Afrika bagian kidul
Bencana ieu patali jeung kajadian La Niña
Hujan leuwih ti rata-rata ti Désémber 2010 geus ngakibatkeun caah nu ngaluas
Rébuan urang geus diungsikeun jeung pangungsian terus lumangsung
Dina 18 Januari 2011, saeutikna 54 urang dipastikeun geus maot
Di Afrika Kidul, leuwih ti 6.000 urang geus diungsikeun jeung 41 urang dipastikeun geus maot akibat caah
Di Mozambik, pangélingan bahya dibéwarakeun sapanjang walungan nagara étu sabab aranjeunna ngadeukeutan tahap caah
Kira-kira 13.000 urang geus diungsikeun jeung saeutikna 13 urang dipastikeun geus maot
Insidén vampir Mercy Brown, nu lumangsung dina 1892, nyaéta salah sahiji kasus kondang ngeunaan pangalian mayat nu diduga vampir
Di Exeter, Rhode Island, kulawarga Géorge jeung Mary Brown mibanda saruntuyan inféksi tuberkulosis dina ahir abad ka-19
Wanci éta, tuberkulosis disebut "panyakit paru-paru" jeung mangrupa panyakit nu maotkeun jeung nyingsieuneun
Sang indung, Mary, mangrupa nu kahiji maot akibat panyakit éta, dimiluan dina taun 1888 ku murangkalih awéwé cikalna, Mary Olive
Dua taun saterusna, dina 1890, putrana, Edwin, ogé nuju teu damang
Dina taun 1891, murangkalih nu lian, Mercy, mibanda panyakit éta jeung maot dina Januari 1892
Dia dikubur di pamakaman Garéja Baptis di Exeter
Réréncangan jeung tatanggi percaya yén salah sahiji anggota kulawarga téh vampir jeung nyababkeun Edwin geuring
Hal ieu cocog jeung kapercayaan yén ralobana maot dina hiji kulawarga diakibatkeun ku aktivitas jurig
Panyakit paru-paru wanci éta kirang dipahaman jeung dipatalikeun jeung mitos
Géorge Brown diolo sangkan ngali makam kuluwargana
Anjeunna ngalaksanakeunna kalawan dibantos ku sababaraha wargi dina 17 Maret 1892
Mayat Mary jeung Mary Olive katinggal aya paburukan tapi mayat Mercy méh teu robih jeung aya getih di jajantungna
Ieu ngakibatkeun para wargi nganggap yén Mercy téh vampir jeung nyababkan panyakit Edwin
Padahal, hawa New England nu tiis ngajadikeun taneuhna hésé ditembus, janten mayat Mercy lila burukna
Jajantung Mercy dicandak, diduruk, jeung lebuna dicampur jeung cai
Cai campuran étu teras dileueutkeun ka Edwin, nu maot dua bulan saterasna
Insidén Mercy Brown minangka inspirasi ka Caitlín R. Kiernan pikeun carita pondokna, "So Runs the World Away."
Kasus étu ogé disebutkeun dina "The Shunned House" karangan H.P
Italia (), ngaran resmi: Républik Italia (), nyaéta hiji nagara di Éropa kidul nu kawangun ti hiji samenanjung jeung dua pulo gedé di Laut Tengah: Sisilia jeung Sardinia
Italia tepung wates jeung Perancis, Swiss, Austria, jeung Slovénia
Nagara San Marino jeung Vatikan mangrupa énklave dina wewengkon Italia, samentara Campione d'Italia mangrupa éksklaf Italia di Swiss
Nagara Italia kaasup wewengkon saluas 301.338 km² (116.347 mil²) nu dipangaruhan ku iklim sedeng
Kalawan jumlah padumuk 60,4 yuta, Italia mangrupa nagara nu jumlah padumukna panglobana kagenep di Éropa, jeung pangpadetna ka-23 di dunya
Saenggeus labuhna Romawi, Italia meupeus kana nagara-nagara leutik (kawas Karajaan Sardinia jeung Kadipatén Milan), tapi nagri ieu dihijikeun dina taun 1861, saenggeus lumangsungna période karusuhan nu kakenal kalawan istilah "Il Risorgimento" ("Kabangkitan")
Dina ahir abad ka-19, dina Perang Dunya I jeung Perang Dunya II, Italia ngajajah Libya, Éritrea, Somalia, Éthiopia, Albania, Rhodes, Dodecanese, jeung konsési di Tianjin, Cina
Kiwari Italia miboga laku penting dina budaya, diplomasi, jeung militér Éropa jeung dunya, janten Italia mangrupa salah sahiji kakiatan régional
Loba pimikiran ahli sajarah jeung linguistik ngeunaan étimologi ngaran "Italia"
Dumasar kana salah sahiji panerangan nu leuwih umum, istilah "Italia" (ti basa Latin: "Italia"), dipinjem liwat basa Yunani ti istilah basa Oscan, "Víteliú", nu hartina "lemah énéng" ("cf."
Lat "vitulus" "énéng", Umb "vitlo" "énéng")
Sapi mangrupa lambang séké-séké Italia kidul jeung mindeng digambarkeun neunggar ajag Romawi minangka lambang embungeun méré kamerdékaan Italia
Salian ti éta, aya ogé legénda, yén Italia dingaranan ti inohong nu namina Italus
Ngaran "Italia" awalna ngan digunakeun pikeun sabagian wewengkon nu ayeuna ngaranna Italia Kidul (dumasar kana Antiochus ti Syracuse, di bagian kidul samenanjung Bruttium)
Tapi, dina masa Antiochus, istilah Oenotria jeung Italia mangrupa sinonim, jeung ngaran éta ogé digunakeun pikeun kalobaan Lucania
Saterusna, urang Yunani biasa nyebut "Italia" pikeun wewengkon nu leuwih lega, tapi baru dina wanci panalukan Romawi istilah éta bener-bener ngasupkeun sakabéh samenanjung
Hasil pangalian di sakabéh Italia nunjukkeun yén manusa modérn geus aya ti jaman Paléolitik, kira-kira 200.000 taun baheula
Italia dibagi kana 20 wewengkon ("regioni", tunggal: "regione"); lima di antarana miboga status otonomi husus, ditandaan ku *: Géografi
Italia kawangun ti samenanjung gedé nu manjang ka Laut Méditérania, bareng jeung dua pulo gedéna, Sisilia jeung Sardinia
Di wétan-kalér nyaéta Laut Adriatik, di tenggara Laut Ionia, teras Laut Tirenia di kulon-kidul jeung Laut Liguria di kulon-kalér
Pagunungan Apennina minangka tulang tukang samenanjung ieu, manjang ka arah kulon-kalér nepi ka ngagabung jeung Alpen, barisan pagunungan nu ngawangun lengkungan nu ngawatesan Italia di sisi kalér
Di wewengkon ieu ogé dipanggihan dataran alluvial gedé, dataran Po-Venesia, nu dialiran ku Walungan Po kalawan loba anak walunganna ngalir ti Alpen, Apennina, jeung Dolomites
Walungan kondang nu séjén kaasup Tiber, Adige, jeung Arno
Titik pangluhurna nyaéta Gunung Blanc ("Monte Bianco") dina 4.810 m. Sanajan kitu, Italia biasana leuwih dipatalikeun jeung dua gunung api nu katelah: Vésuvius deukeut Napoli jeung Étna di Sisilia
Padumuk Italia kalobaannana ngagem agama jeung ngagunakeun basa nu sami tapi kalawan budaya, ékonomi, jeung politik nu rupa-rupa
Italia miboga kapadetan padumuk panggedéna kalima di Éropa kalawan 196 padumuk per kilométer pasagi
Grup minoritas padumuk asli leutik jumlahna
Sanajan Katolik Roma mangrupa agama mayoritas (85% nu babar di Italia umumna agamana Katholik), aya sababraha komunitas nu mangrupa bagian Garéja Protéstan, jeung ogé Bené Roma nu geus ngalaksanakeun Judaisme di Italia dina rébuan taun
Jeung aya ogé komunitas imigran Muslim
Ieu daptar inohong Jérman: Politikus
Kanselir Jerman (saméméh PD II)
Wanci Kakaisaran Jérman ([1871]-[1918]), disebut "Reichskanzler", nu hartina Kanselir Féderal
Kanselir ngajabat minangka perdana menteri Kaisar jeung salaku pupuhu Bundesrat, institusi pangluhurna parlemén Jérman
Anjeunna teu dipilih ogé teu mibanda tanggung jawab kana Parlemén ("Reichstag")
Tapi ditunjuk ku Kaisar
Kondisi ieu robih dina 29 Oktober 1918 liwat amandemén konstitusi 1871
Tapi, parobihan étu teu mampu nyegah mituna pamberontakan sababaraha poé sanggeusna
Konstitusi anyar Républik Weimar 1919 netepkeun yén Kanselir ditunjuk ku Présidén Jérman, jeung Parlemén boga hak pikeu ngaeureunkeun kanselir atawa menteri
Nyatana mah, loba kabinét di wanci Républik Weimar kapangaruh pisan dina kerjasama Présidén sabab kateupastian kondisi politik di parlemén
Ebert neruskeun tugas minangkan pupuhu pamaréntahan dina dua bulan ngadeukeut ahir éra Kakaisaran Jérman dina Novémber 1918 jeung mingpin Sidang Nasional dina Pébruari 1919, sanajan heunteu ngajabat minangka Kanselir deui
Kanselir Républik Weimar 1919: Kanselir Nazi:
Tarompét nyaéta waditra tradisional anu kakoncara di Tatar jeung budaya Sunda
Tarompét mangrupa waditra jenis tiup anu dijieun tina bahan kai anu boga tujuh liang sora
Waditra tarompét biasana dipaké pikeun pamirig tari, pencak silat, réog, bénjang, adu domba, sisingaan, kuda rénggong, kariaan, jsté
Tarompét asal kecapna tina "tara" jeung "empét"
Kecap "tara" tina tarompét asalna tina kecap "tala" anu hartina jantung
"Empét" nyaéta sora anu kaluar tina potongan lambar daun kalapa atawa daun kawung anu disorakeun ku cara ditiup
Tarompét moal nyoraan lamun henteu maké empét
Jadi tarompét nyaéta empét anu jadi jantung sora
Waditra tarompét dijieun tina bahan kai, dijieunna ku cara dibubut
Ilaharna, bentuk tarompét ngawengku tilu bagian, nyaéta: Téhnik Maén Tarompét
Ilaharna mah tarompét disorakeun ku cara ditiup, tapi kudu dilamus
Ngalamus nyaéta téhnik niup ku cara ngembangkeun pipi
Tiupan kalayan tekanan anu tarik digunakeun pikeun "nada" luhur
Tiupan kalayan tekanan sedeng dipaké pikeun nada sedeng, jeung tiupan halon dipaké pikeun nada handap
Nutup liang sora dina tarompét nyaéta ku cara ngagunakeun tujuh "ramo"
Tilu ramo tina leungeun kénca (curuk, jajangkung, jariji) disimpen di luhureun ramo ti leungeun katuhu (curuk, jajangkung, jariji, cingir)
Gamelan degung nyaéta gamelan has tradisional Jawa Barat hususna suku Sunda
Kecap degung asalna tina akronim "Deg ngadeg ka nu Agung" (ngadeg = nangtung, agung = megah atawa pangagung)
Lian ti éta asal kecap degung tina kecap "ratu-ratu agung" atawa tumenggung, sabab jaman harita ieu musik dipikaresep ku para pangagung (ménak atawa bangsawan), misalna Bupati Bandung R.A.A
Wiranatakusumah V anu sok mgadokuméntasikeun sababaraha lagu
Mimitina mah degung téh dipintonkeun dina wanda instrumental wungkul (karawitan gending), tapi kaayeunakeun mah, degung sok dipaké pamirig lagu
Dina kamus susunan H.J Oosting (1879) kecap degung téh tina kecap "De Gong" (basa Walanda) anu hartina penclon-penclon nu digantung
Gamelan degung anu alus dijieunna tina perunggu, anapon gamelan anu maké bahan wesi jeung kualitas anu leuwih basajan dimaksudkeun sangkan gamelas bisa leuwih kahontal ku masarakat, hususna pikeun pangajaran di Lembaga-lembaga atikan
Anapon perangkat tambahan saperti kendang, suling, jsté dijieun tina bahan anu béda deui
Papasingan Waditra Dina Gamelan Degung
Istilah Dina Waditra
Istilah waditra, hususna dina degung nyaéta istilah anu nyoko kana alat-alat anu digunakeun dina saperangkat gamelan (instrumén)
Ilaharna wadtra-waditra dina gamelan degung ngawengku: Sejarah Gamelan Degung
Baheula, gamelan degung ngan dipaké minangka instrumén wungkul, lantaran Bupati Cianjur R.A.A
Wiranatakusumah V ngalarang degung anu maké nyanyian (vokal) sabab bisa nyieun suasana anu kurang serius
Wiranatakusumah pindah ka Bandung, gamelan degung anu ngaranna pamagersari ieu katut nayagana ngilu pindah ka pendopo Bandung dipingpin ku Idi
Sabada pindah ka Bandung, gamelan degung loba dipaké dina acara hajatan sabab loba nu kairut ku sorana anu éndah
ti saprak harita Bupati nitah nyieun gamelan degung deui anu dingaranan Purbasasaka, dipingpin ku Oyo
Salian ti éta, gamelan degung sok dipaké pikeun musik gending karesmén dina pagelaran-pagelaran saperti Lutung Kasarung jeung Mundinglaya dikusumah
Taun 1954, degung mulai dipaké pikeun mirig kawih-kawih Sunda, utamana ku grup Parahyangan anu dipingpin ku E. Tjarmedi
E. Tjarmedi jeung Rahmat Sukmasaputra nyaéta salah sahiji anu méré ide ayana
Taun 1970-1980 beuki loba waé anu ngagarap gamelan degung, misalna Nano
S kalawan grupna Gentra Madya (1976), Lingkung Seni Dewi Pramanik anu dipingpin ku Euis Komariah, Degung Gapura kagungan Kustyara, jeung degung gaya Ujang Suryana (Pakutandang, CIparay) anu kasohor ku gaya maénkeun sulingna